Diari Oficial de la Generalitat Valenciana


Sumari del DOGV 4351, del 07-10-2002 (2002/10795)

ORDE de 20 de setembre de 2002, de la Conselleria de Justícia i Administracions Públiques, per la qual s'aprova la dissolució de la Mancomunidad Espadán-Mijares i el municipi de Tales per al sosteniment en comú del lloc de secretaria.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/10352


Data del document
:   20-09-2002

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Tales
    * funcionari
    * associació de municipis
    * professió administrativa
    * administració local

ORDE de 20 de setembre de 2002, de la Conselleria de Justícia i Administracions Públiques, per la qual s'aprova la dissolució de la Mancomunidad Espadán-Mijares i el municipi de Tales per al sosteniment en comú del lloc de secretaria. [2002/M10499]
  
Per Orde de 4 de desembre de 1990 de la Conselleria d'Administració Pública, publicada en el Diari Oficial de la Generalitat Valenciana número 1.463, de 15 de gener de 1991, es va crear l'agrupació del municipi de Tales i la Mancomunidad Espadán-Mijares, per al sosteniment en comú del lloc de secretaria.
  
L'Ajuntament de Tales i la Mancomunidad Espadán-Mijares, per mitjà d'acords plenaris adoptats en sessions de 29 i 8 de gener de 2002, respectivament, van acordar, previ informe de la secretaria i amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria.
  
La Mancomunidad Espadán-Mijares va acordar, així mateix, l'exempció del lloc de secretaria i que les funcions atribuïdes al lloc suprimit siguen exercides a través de funcionari amb habilitació de caràcter nacional d'algun dels municipis integrants de la mancomunitat.
  
El lloc de treball de secretaria de l'agrupació es troba vacant.
  
Sotmesos els acords a informació pública durant de 30 dies, segons s'acredita en l'expedient, per mitjà d'anuncis en el Butlletí Oficial de la Província de Castelló d'11 i 20 d'abril de 2002, números 20 i 23, no s'han produït reclamacions.
  
Sol·licitat el preceptiu informe a la Diputació Provincial de Castelló, este ha sigut emés en sentit favorable, per mitjà d'acord adoptat en sessió de data 16 de juliol de 2002.
  
En virtut d'això, i en ús de les competències atribuïdes en l'article 2.2, 4, 15 i 18 del Decret 159/1997, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional
  
ORDENE
  
Primer
  
Aprovar la dissolució de l'agrupació constituïda pel municipi de Tales i la Mancomunidad Espadán-Mijares, per al sosteniment en comú del lloc de secretaria.
  
Segon
  
Eximir de l'obligació de mantindre el lloc de secretaria a la Mancomunidad Espadán-Mijares. Les funcions reservades a dit lloc seran exercides per funcionari amb habilitació de caràcter nacional d'algun dels municipis que la integren.
  
Tercer
  
Crear el lloc de treball de secretaria de l'Ajuntament de Tales i classificar-lo en classe tercera, la seua provisió està reservada a funcionaris d'administració local amb habilitació de caràcter nacional pertanyents a la subescala de secretaria intervenció.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el domicili, en el termini de dos mesos comptats des del sendemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 20 de setembre de 2002
  
El conseller de Justícia i Administracions Públiques,